ועדת הכנסת, כנסת 20, פרוטוקול מספר 126, 2016-05-23 10:30

דוד ביטן: אוקיי, סעיף ראשון, אני פותח את הישיבה: קביעת ועדה לדיון בהצעת חוק שעות עבודה ומנוחה (תיקון – סירוב לעבוד ביום המנוחה השבועי), התשע"ו-2015, של חה"כ עליזה לביא וקבוצת חברי כנסת.

דוד ביטן: בבקשה, עליזה.

עליזה לביא: שלום, אדוני, מה שלומך?

עליזה לביא: בוקר טוב, שיהיה לנו מושב טוב.

עליזה לביא: תודה רבה.

עליזה לביא: אנחנו מבקשים, ידיד חבר הכנסת זוהר ואני, שההצעה תועבר לוועדת הכספים.

עליזה לביא: הצעת חוק שמבקשת לאפשר גם לאנשים שאינם שומרי תורה ומצוות שלא לעבוד בשבת.

עליזה לביא: ואנחנו חושבים שהמקום הראוי לדון בה - - -

דוד ביטן: למה ועדת הכספים?

מכלוף מיקי זוהר: אני יכול להסביר?

דוד ביטן: כן.

מכלוף מיקי זוהר: קודם כול, להצעת החוק הזאת יש מרכיבים כלכליים מאוד מאוד משמעותיים.

מכלוף מיקי זוהר: צריכים להבין, למשל, שנניח בשוק התיירות או בשוק התעשיינים - - -

דוד ביטן: מה, היא יוצרת נזק יותר?

מכלוף מיקי זוהר: לא, היא יוצרת סיטואציה כלכלית שונה מהמצב הקודם.

מכלוף מיקי זוהר: ויהיו כאלו שטוענים שיש לה גם השפעות על הכלכלה במדינת ישראל.

מכלוף מיקי זוהר: עכשיו, מאחר שזאת סוגיה שצריך לבחון אותה גם מבחינה כלכלית, ויש בכוונתנו לצלול לעומקם של דברים, ויכול להיות גם להחריג מהחוק, משיקולים כלכליים פרופר, אני חייב לציין, גם אם נחריג מהחוק - - - מסוימים, זאת אומרת נניח אם נחריג את ענף התיירות מהחוק הזה, או נניח אם נחריג את ענף התעשייה מהחוק הזה, נחריג אותו אך ורק משיקולי כלכליים גרידא, ולא משיקולים אחרים.

מכלוף מיקי זוהר: לכן, מאחר שנצטרך לשקול שיקולים כלכליים בהתאם למהות החוק, החוק הזה צריך להתנהל ולהתדיין בוועדת הכספים.

אמיר אוחנה: אמרת את המילה כלכליים חמש פעמים.

אמיר אוחנה: למה לא ועדת הכלכלה?

מכלוף מיקי זוהר: לא, זה כספיים.

עליזה לביא: זה כספיים.

דוד ביטן: בוא נגיד ככה, יש לנו קודם כול בקשה של יושב-ראש ועדת העבודה והרווחה להעביר את זה לוועדה שלו, וגם המלצת הלשכה המשפטית לוועדת העבודה, הרווחה והבריאות.

עליזה לביא: אבל, אדוני, אני רוצה רק להדגיש, שהדיון שלנו נסב רק על מקצועות ומשלחי יד שקיבלו היתר לעבוד בשבת.

עליזה לביא: הרי אסור לעבוד בשבת, מי שיכול לעבוד בשבת זה רק מקומות שקיבלו את ההיתר.

עליזה לביא: ולכן המקומות הללו, גם כשהם מקבלים את ההיתר, גם כל ההשלכות – הרי אדוני יודע שבשבת מקבלים יותר, קרוב ל-200%, ויש הרבה מאוד.

עליזה לביא: וזה עניין כספי, יש פה שיקולים כספיים.

דוד ביטן: בכל חוק יש שיקולים כספיים.

עליזה לביא: נכון, אבל כאן הם חד-משמעיים.

עליזה לביא: ולכן המקום הנכון לדון בהצעת חוק הזאת, שיש לה השלכות לא פשוטות, כמו שהציג חברי, אנחנו חושבים שהמקום הנכון זה ועדת הכספים.

דוד ביטן: מה ההמלצה שלכם?

<ארבל אסטרחן: לעמדתנו אין בכלל ספק שזה חוק שהמקום המתאים לו זה ועדת העבודה.

<ארבל אסטרחן: כל הנושא של שעות עבודה - - -

אמיר אוחנה: זה הכי הגיוני גם.

<ארבל אסטרחן: הרבה הצעות חוק כוללות שיקולים כלכליים, שיקולים כספיים.

<ארבל אסטרחן: בוודאי, זה נדון בכל הוועדות.

דוד ביטן: מיקי, יש לך בעיה עם ועדת העבודה והרווחה?

יואב קיש: דברו עם אלאלוף.

יואב קיש: עזוב, בואו לא נצביע, שידברו עם אלאלוף.

יואב קיש: אם ישכנעו את אלי - - -

מכלוף מיקי זוהר: למה, אלי קובע?

מכלוף מיקי זוהר: חברי הוועדה קובעים.

יואב קיש: לא, מה זה אלי קובע?

יואב קיש: ההמלצה של - - -

מכלוף מיקי זוהר: גם ההמלצות שלהם - - -

דוד ביטן: למה יש לך בעיה עם ועדת העבודה?

מכלוף מיקי זוהר: בסוף מי שמחליט זה חברי ועדת הכנסת.

יואב קיש: בסדר, אבל יש לך בעיה עם ועדת העבודה והרווחה?

מכלוף מיקי זוהר: אני מבקש להביא את זה לפתחה של הוועדה להחליט, להכריע.

עליזה לביא: אנחנו חושבים שהמקום הנכון זה ועדת הכספים.

עליזה לביא: אני מזכירה לכם גם את ההתפתחות של החוק וגם את ההתגלגלות שלו, גם במליאה.

מכלוף מיקי זוהר: אני אומר ככה, לחברי כנסת שהם חברים בוועדה: הרי החוק הזה, יש פה במקרה חברי כנסת שרוצים שיהודים שרוצים לנוח בשבת לא ילכו לעבוד בשבת.

דוד ביטן: טוב, רבותי.

מכלוף מיקי זוהר: רגע, תן לי להשלים משפט.

מכלוף מיקי זוהר: ומאחר שאתם רוצים בזה, אז אתם לא רוצים לקחת את לוועדה שמראש כנראה לא יאשרו את זה.

מכלוף מיקי זוהר: אתם רוצים שיהודי שלא רוצה לעבוד בשבת יוכל להגיד: אני לא רוצה לעבוד בשבת.

אמיר אוחנה: אתה אומר שזה ממניעים לא ענייניים?

מכלוף מיקי זוהר: אתה תגיד מה שאתה רוצה, אני אגיד מה שאני רוצה, אתה תצביע מה שאתה רוצה, אני אצביע מה שאני רוצה.

דוד ביטן: קודם כול, זה לא חל רק על יהודים, דרך אגב.

דוד ביטן: ואם ערבי ירצה לנוח בשבת?

עליזה לביא: אנחנו מדברים פה על יום המנוחה.

מכלוף מיקי זוהר: אני מבקש מחברי הוועדה להעלות להצבעה להעביר את זה לוועדת הכספים, ובוא נצביע על זה.

עליזה לביא: כספים.

דוד ביטן: זה חל גם על ערבים או רק על יהודים?

עליזה לביא: כן כן, בוודאי.

מכלוף מיקי זוהר: ערבי שלא רוצה לעבוד ביום המנוחה שלו - - -

עליזה לביא: לא, זה יום המנוחה.

עליזה לביא: אני מזכירה לכם את ההיסטוריה של החוק הזה, החוק הזה הרי בעצם עבר היפוך בכנסת.

עליזה לביא: ועדת שרים לא הסכימה והבאנו את זה והעלינו את זה.

עליזה לביא: יש פה נושא מאוד מאוד מורכב.

מכלוף מיקי זוהר: אני מבקש ממך ועדת הכספים.

מכלוף מיקי זוהר: תצביע על זה.

אמיר אוחנה: חוק שעות עבודה ומנוחה.

אמיר אוחנה: מה יותר טבעי מעבודת העבודה?

עליזה לביא: אבל אתה מבין את הרגישויות.

עליזה לביא: אנחנו רוצים שהחוק הזה יעבור.

אמיר אוחנה: אני חושב שזה מטעמים לא ענייניים.

אמיר אוחנה: ככה זה נשמע לי.

עליזה לביא: מה לעשות?

אמיר אוחנה: מה לעשות?

אמיר אוחנה: להצביע באופן ענייני.

דוד ביטן: כספים יעבירו את זה בלי תיקון.

דוד ביטן: טוב, רבותי, כפשרה נעביר את זה לוועדת החוקה.

מכלוף מיקי זוהר: לא לא לא.

מכלוף מיקי זוהר: כספים.

דוד ביטן: כן, זה גם מתאים לחוקה.

דוד ביטן: יש פה עניין, אתה יודע, של זכויות אזרח וכל הדברים האלה.

עליזה לביא: ביטן, לא חוקה, לא חוקה.

דוד ביטן: כספים זה לא הגיוני להעביר את זה.

דוד ביטן: יש בעיה עם זה.

יואב בן צור: ביטן, אתה יודע כמה דברים לא הגיוניים עשינו בוועדה הזאת?

אורי מקלב: יש לך מריבה בתוך הליכוד, תלכו עם זה לבית-דין של הליכוד.

מכלוף מיקי זוהר: מה לעשות?

מכלוף מיקי זוהר: דעותינו לא תמיד זהות בליכוד, כל אחד והעמדות שלו.

רועי פולקמן: ועדת הכנסת.

יואב בן צור: אתה יודע כמה דברים לא הגיוניים עשינו בוועדה הזאת?

יואב בן צור: כמה חוקים לא הגיוניים העברנו בוועדה הזאת?

דוד ביטן: הכול הגיוני, כל מה שעשינו היה הגיוני.

יואב בן צור: אחרי שזה הסתיים זה הגיוני.

מכלוף מיקי זוהר: תצביע לי על כספים בבקשה.

יואב בן צור: נעשה הצבעה.

יואב בן צור: נו, מה אתה רוצה?

אמיר אוחנה: שולי אמרה פה נימוק נכון.

אמיר אוחנה: מי שמפקח על זה זה לא שר האוצר.

דוד ביטן: אי-אפשר להעביר את זה לכספים.

דוד ביטן: תבחרו: או חוקה או ועדת העבודה והרווחה, מה שאתם מעדיפים.

מכלוף מיקי זוהר: זה חשוב שזה יעבור יותר מאשר - - -

דוד ביטן: אתם לא רוצים עבודה ורווחה?

דוד ביטן: נעביר את זה לחוקה.

אמיר אוחנה: מי לא רוצה עבודה?

דוד ביטן: אני שואל את החבר'ה של - - -

מכלוף מיקי זוהר: רגע, בוא תעשה סבב שאלות, מי מסכים ועדת הכספים, בוא נראה.

מכלוף מיקי זוהר: נו, מה הבעיה?

דוד ביטן: זה לא שייך פה.

דוד ביטן: דווקא משרד ראש הממשלה רצה ועדת רפורמות, רק שתהיו בעניינים.

אמיר אוחנה: ועדת רפורמות דווקא יכול להתאים.

מכלוף מיקי זוהר: אני רוצה ועדת הכספים.

מכלוף מיקי זוהר: אני מתעקש שזה יהיה בוועדת הכספים.

מכלוף מיקי זוהר: שמה אני יודע לפתור את הבעיות שיהיו.

אורי מקלב: תעמיד להצבעה.

דוד ביטן: לא אביא את זה להצבעה.

דוד ביטן: או שתהיה הסכמה - - -

יואב קיש: דוד, ועדת הכנסת.

מכלוף מיקי זוהר: דוד, תצביע על - - -

דוד ביטן: לא, ועדת הכספים זה לא יעבור.

דוד ביטן: אני רוצה שהוועדה תהיה עם ראש פתוח.

דוד ביטן: ועדת הכספים זה לא ראש פתוח.

מכלוף מיקי זוהר: נו, אז בוא תבדוק, תעשה סבב, תשאל.

דוד ביטן: אני לא מכיר את החוק, שתבין, אבל אני כבר מבין שאם זה יבוא לשם אז תהיה בעיה.

דוד ביטן: אני רוצה שאם יהיה עניינית תיקונים, אז שיישבו עליהם ברצינות.

דוד ביטן: הבסיס מקובל עלי, שאם אדם לא רוצה לעבוד בשבת משיקולים שלו בעניין הזה, אז יחליפו אותו בעובד אחר.

דוד ביטן: לזה אני לא מתנגד ואני לא מתווכח בכלל.

מכלוף מיקי זוהר: יש לזה השלכות כלכליות.

דוד ביטן: בסדר, ההשלכות הכלכליות הן לא של הממשלה פה, הן של העסקים.

עליזה לביא: זה לא – העסקים והתעשיינים ולשכות המסחר.

מכלוף מיקי זוהר: וגם על הממשלה.

דוד ביטן: הממשלה היום, דרך אגב, לא מחייבת.

דוד ביטן: אם אתה לא רוצה לעבוד בשבת, אתה לא עובד בשבת, לא ברשות מקומית ולא בממשלה.

אמיר אוחנה: אגב, כל דבר שנוגע לחוק שעות עבודה ומנוחה יש לו היבטים כלכליים.

דוד ביטן: זה קיים היום, לא צריך חוק ולא צריך בטיח.

דוד ביטן: חבר'ה, זה מתאים גם לחוקה.

דוד ביטן: יש פה בעיות של זכויות אדם וכל הדברים האלה, חופש דת וכל הדברים האלה.

מכלוף מיקי זוהר: חוקה לא.

דוד ביטן: רוצים ועדת רפורמות?

אורי מקלב: ככה נראה שהליכוד - - - לא מאוחד.

אורי מקלב: אולי תפסיקו עם הביזוי הזה?

<קריאה: אתה לא רוצה להעלות להצבעה ועדת הכספים?

דוד ביטן: שמה?

אורי מקלב: את המריבה בתוך הליכוד.

דוד ביטן: נו, מה אעשה?

דוד ביטן: אין פה ביזוי.

דוד ביטן: אין ביזוי, יש פה דיון.

דוד ביטן: לא כל דיון הוא ביזוי, עם כל הכבוד.

אורי מקלב: הדיון הוא בסדר.

אורי מקלב: אבל זה נעשה עכשיו - - -

מכלוף מיקי זוהר: בוא נבדוק.

דוד ביטן: ביום האחרון שלי אתה רוצה שאפסיד בהצבעה?

מכלוף מיקי זוהר: אני אבל רוצה.

מכלוף מיקי זוהר: בוא תבדוק, תשאל את האנשים.

דוד ביטן: לא לא.

מכלוף מיקי זוהר: תעשה סבב שאלות, מה זאת אומרת?

מכלוף מיקי זוהר: תבדוק.

יואב קיש: ואז מה?

יואב קיש: יעשו לו רוויזיה.

מכלוף מיקי זוהר: תבדוק.

מכלוף מיקי זוהר: לא תהיה רוויזיה.

דוד ביטן: אני יודע מה אני מדבר.

דוד ביטן: תאמין לי, יש לי ניסיון בעין, אין לך ר וב.

מכלוף מיקי זוהר: אתה יכול לבדוק בבקשה?

מכלוף מיקי זוהר: תבדוק.

דוד ביטן: טוב.

מכלוף מיקי זוהר: אתה אפילו לא בודק.

דוד ביטן: מספיק, נו, עזוב.

דוד ביטן: אני לא צריך לבדוק, אני רואה את זה.

מכלוף מיקי זוהר: מה יש לראות?

מכלוף מיקי זוהר: כל החבר'ה פה מצביעים בעד.

דוד ביטן: לא כולם חברים.

דוד ביטן: אייכלר וזה זה אחד.

דוד ביטן: אתה לא מבין?

דוד ביטן: מה אתה מסתכל פעמיים?

דוד ביטן: אז הנה: אחד, שתיים, שלוש, ארבע.

מכלוף מיקי זוהר: מה זה משנה?

מכלוף מיקי זוהר: אייכלר ובן צור, אני - - - וגם שולי.

מכלוף מיקי זוהר: ואתה וקיש.

מכלוף מיקי זוהר: נגמר הסיפור.

דוד ביטן: שולי לא.

דוד ביטן: היא לא רצתה בוועדת - - -

יואב בן צור: גם רועי.

יואב בן צור: רועי גם אתנו.

מכלוף מיקי זוהר: שולי, לא תצביעי על ועדת הכספים?

מכלוף מיקי זוהר: היא אומרת שהיא לא יודעת.

דוד ביטן: לא, עזוב, זה לא הולך כוחני.

מכלוף מיקי זוהר: מה יש כוחני?

מכלוף מיקי זוהר: הצבעה.

דוד ביטן: טוב, אעבור לסעיף הבא.

דוד ביטן: רבותי, אני עובר לסעיף הבא, בינתיים שהיוזמים יבחרו בין ועדת העבודה והרווחה, ועדת הרפורמות או ועדת החוקה.

דוד ביטן: טוב.

דוד ביטן: אני מוכן ללכת אתכם.

דוד ביטן: מה שתבחרו, מקובל עלי.

מכלוף מיקי זוהר: אני לא רוצה, לא ועדת החוקה ולא ועדת רפורמות.

דוד ביטן: אני עובר לסעיף 2 כרגע בינתיים: בקשת יושב-ראש ועדת המדע והטכנולוגיה להקדמת הדיון בהצעת חוק איסור התערבות גנטית (שיבוט אדם ושינוי גנטי בתאי רבייה) (תיקון מס' 3), התשע"ו-2016, לפני קריאה שנייה ושלישית.

דוד ביטן: אתה רוצה להסביר, מקלב?

אורי מקלב: תודה רבה, אדוני היושב-ראש.

אורי מקלב: חברי חברי הכנסת, הסבר בקצרה.

אורי מקלב: אנחנו מבקשים פטור מחובת הנחה להצעת חוק ממשלתית.

יואל חסון: חבר הכנסת קיש, אני מקווה שאתה עושה חפיפה טובה עם היושב-ראש.

יואב קיש: יואל, אחרי התכתובות שלנו ב"טוויטר", אני מציע לך קצת להוריד את הטונים.

יואל חסון: אני דווקא חושב שצריך להעלות את הטונים, למה להוריד?

יואל חסון: אולי באת עייף למושב הזה.

יואב בן צור: יואל, איזה שר אתה מקבל?

יואל חסון: שר הטבעות.

דוד ביטן: איך קראו להוא משר הטבעות – סמולר?

אורי מקלב: אדוני היושב-ראש, הצעת החוק הזו היא בעצם הוראת שעה.

אורי מקלב: הוראת השעה, פג התוקף שלה היום, ב-23 במאי.

אורי מקלב: אנחנו מבקשים, אם כן, להניח את זה היום, כדי שנוכל לתת תוקף לחוק שאישרנו אתמול לקריאה שנייה ושלישית, להארכה שלו בוועדת המדע, לאור זאת שיש מחקרים שנעשים היום בבתי-חולים ובעוד מקומות כאלה, ואם לא נאשר את החוק הזה, בעצם הם יעבדו והם יחקרו שלא כחוק.

דוד ביטן: בסדר.

אורי מקלב: אני רק רוצה לציין, אדוני היושב-ראש, שהפעם לא הממשלה עיכבה את זה, דווקא הוועדה עיכבה את זה.

אורי מקלב: רצו להביא את זה בסוף המושב הקודם, וביקשתי לא להביא את זה, החוק היה מספיק חשוב לא להביא אותו בחטף, כי לחברי הכנסת בימים האחרונים היה עומס, שיוכלו לבוא ולהיות בדיון.

אורי מקלב: ואכן הייתה באמת ועדה מלאה, והצבענו פה אחד בעד הארכת התוקף של החוק בעוד ארבע שנים.

אורי מקלב: אודה לכם אם תאשרו פטור מחובת הנחה.

דוד ביטן: אני מבין שכולם מסכימים לזה, נכון?

דוד ביטן: איפה הלכו, סיעת המחנה הציוני?

אורי מקלב: להתייעצות.

אורי מקלב: יש סיעה?

אורי מקלב: אולי זה השליש שלא נמצא.

דוד ביטן: טוב, מי בעד?

דוד ביטן: מי נגד?

איילת נחמיאס ורבין: אנחנו מתנגדים לפטור מחובת הנחה.

דוד ביטן: הבנתי.

דוד ביטן: מי נמנע?

אורי מקלב: במקרה הזה הממשלה הייתה בסדר.

אורי מקלב: בעד פטור מחובת הנחה לפני קריאה שנייה ושלישית – רוב

אורי מקלב: פטור מחובת הנחה אושר.

דוד ביטן: רוב מוחלט.

איילת נחמיאס ורבין: מקלב, אני רוצה להגיד לך, רק בגללך קשה לי להצביע נגד.

דוד ביטן: אבל זה הנושא שאין בעיה.

דוד ביטן: בקשת הממשלה להקדמת הדיון בהצעת חוק להגנת הספרות והסופרים בישראל (הוראת שעה) (ביטול), התשע"ו-2016, לפני קריאה ראשונה.

דוד ביטן: מי הנציג של המשרד?

<רחל ויזל: אני.

דוד ביטן: את רוצה להסביר בכמה מילים?

דוד ביטן: בבקשה.

דוד ביטן: מה הדחיפות גם תסבירי לנו.

דוד ביטן: תציגי את עצמך לפרוטוקול.

<רחל ויזל: שלום, אני יועצת של מנכ"ל המשרד, וחן היא היועצת של השרה.

<רחל ויזל: חוק הספרים, כידוע, הוא מלכתחילה היה הוראת שעה שהייתה אמורה להתבטל אחרי שלוש שנים.

<רחל ויזל: כשהשרה באמת נכנסה לתפקיד היו פניות - - -

מכלוף מיקי זוהר: ועדת העבודה והרווחה, בסדר.

אמיר אוחנה: אני חושב שזה צריך להגיע לכספים.

<קריאה: איזה נודניק.

דוד ביטן: באמת, זה רעיון טוב להעביר את זה לכספים.

דוד ביטן: נקבל החלטה כזאת: שזה יעבור לכספים כשיתחלף היושב-ראש.

דוד ביטן: אז כמה זמן אנחנו מעכבים את זה?

דוד ביטן: 100 שנה.

דוד ביטן: הוא יהיה יושב-ראש עוד 100 שנה גם.

עליזה לביא: תשמע, אנחנו למודי קרבות עם החוק הזה.

עליזה לביא: זה חוק לא פשוט.

עליזה לביא: יש לנו שרים שמתנגדים לחוק הזה, כמו שאתה יודע, זה לא עבר לוועדת שרים.

דוד ביטן: משרד הכלכלה מתנגד.

אמיר אוחנה: אדוני, הפרענו לגברת.

דוד ביטן: בגלל ההשפעות שיש לזה על עסקים, לא בגלל שהם מתנגדים באופן אינהרנטי לחוק הזה.

דוד ביטן: כן.

<רחל ויזל: כמו שאמרתי, מראש החוק היה הוראת שעה, שהייתה אמורה לפוג לאחר שלוש שנים.

<רחל ויזל: כשהשרה נכנסה לתפקיד היה גל עצום של פניות מכל הכיוונים האפשריים לבטל את החוק מהרבה מאוד סיבות, בעיקר מן ההיבט הזה, שסופרי הביכורים מאוד מאוד נפגעו כיוון שהספרים החדשים היו במחירים מופקעים, גם ספרות הילדים.

<רחל ויזל: והיא החליטה להקים איזושהי ועדה מייעצת, באמת שתייעץ לה ותבחן את השוק, ככה גם לאחר שעברנו כברת דרך מאז שהוא חוקק.

דוד ביטן: טוב, הבנו.

אמיר אוחנה: מה שהוכח זה שהחוק המיותר הזה הביא להתייקרות של מחירי הספרים ולא להוזלה.

דוד ביטן: נכון.

דוד ביטן: והדחיפות נובעת מזה שאנחנו לפני שבוע הספר.

<רחל ויזל: בדיוק.

דוד ביטן: אוקיי, הבנו.

יואב קיש: אני רוצה להגיד כמה מילים.

דוד ביטן: אבל קצר.

עליזה לביא: לא, זה גם למבחר הספרים שהגיעו לחנויות, שנשארו בחנויות.

יואב קיש: אני רוצה להגיד כמה מילים.

יואב קיש: קודם כול, כמובן שאני בעד ביטול חוק הסופרים, כפי שהגשתי ראשון את ההצעה הטרומית שלי שאושרה.

יואב קיש: יש לי בעיה אחת עם ההצעה הממשלתית, כפי שראיתי אותה, שאתם עדיין משאירים את הקנסות שהוטלו, קנסות לא צודקים על מי שמכר ספרים בזול.

<חן קדם: כל החוק מבוטל.

יואב קיש: אז אני מבקש שתקפידו על זה.

<רחל ויזל: פנו ממשרד הכלכלה, זה לא תיקון שלנו.

<רחל ויזל: אסביר לך אחר כך.

דוד ביטן: רגע, עם כל הכבוד, אנחנו לא נכנסים ללשון החוק.

יואב קיש: אוקיי, לא ניכנס.

יואב קיש: אז אני אומר רק את ההערה שלי.

יואב קיש: הערה שלי: חוק לא צודק שמבוטל, קנסות לא צודקים צריכים להיות מבוטלים.

יואב קיש: תודה רבה.

דוד ביטן: כן, איילת.

איילת נחמיאס ורבין: אני רוצה רגע לומר משהו ברמה העקרונית.

איילת נחמיאס ורבין: אתה יודע את הגישה שלנו בנושא פטור מחובת הנחה.

דוד ביטן: אני יודע.

איילת נחמיאס ורבין: ואני מוכרחה להגיד משהו על החוק.

איילת נחמיאס ורבין: עמדתי, אגב, לא בהכרח כעמדת סיעתי בעניין החוק עצמו.

איילת נחמיאס ורבין: אבל אני רוצה להגיד משהו מאוד מאוד חשוב בעיני.

איילת נחמיאס ורבין: לפני שהחוק מונח, ואמרתי את זה גם עכשיו לחן, ובאמת אני מעריכה את העבודה שנעשתה בעניין הזה, אני חושבת שמאוד מאוד חשוב שנדע מה היה בוועדה, גם בגלל אי ההסכמות.

איילת נחמיאס ורבין: אגב, אי ההסכמות בעיני הן מאוד מאוד - - -

דוד ביטן: אז זה דיון בוועדה.

דוד ביטן: נעביר לוועדה ו - - -

איילת נחמיאס ורבין: לא, סליחה.

איילת נחמיאס ורבין: דוד, תקשיב שנייה, התנהלה ועדה משך שנה – אני צודקת, חן, שנה?

<קריאה: קצת פחות.

<חן קדם: כשנה.

איילת נחמיאס ורבין: כשנה התנהלה ועדה.

איילת נחמיאס ורבין: לדעתי, יואב, היית מעורב בעבודת הוועדה, נכון?

איילת נחמיאס ורבין: באיזושהי צורה.

יואב קיש: הייתי מעורב, כן.

איילת נחמיאס ורבין: אני אומרת לכם, יש פה משהו בעל חשיבות, שהוא מעבר אפילו לעניין הפטור מחובת הנחה, כי מדובר בכל מקרה בעניין שהוא חשוב בעיני כולם.

יואב קיש: אבל זה ייעשה בוועדת החינוך, איילת, מה הבעיה?

דוד ביטן: מה זה פטור?

דוד ביטן: אם לא ניתן פטור אז ביום שני הבא זה יהיה.

דוד ביטן: זה לא יעכב את הדיון בחוק.

איילת נחמיאס ורבין: כשאתם מבקשים פטור מחובת הנחה בחוק שהוא משמעותי בעיני כל מי שספרות חשובה לו, חשוב שנדע אם במשרד נעשתה עבודה שעל בסיסה באה השרה - -

דוד ביטן: נעשתה עבודה, ודאי שנעשתה.

איילת נחמיאס ורבין: תנו לי לסיים.

איילת נחמיאס ורבין: - - שעל בסיסה ביקשה השרה את הפטור מחובת הנחה.

איילת נחמיאס ורבין: אני חושבת שהיה ראוי מבחינה ציבורית שנדע - - -

דוד ביטן: אוקיי, איילת.

דוד ביטן: אל"ף, אני לא רואה בעיה, כיוון שבאמת זה דחוף.

דוד ביטן: אם רוצים לבטל עדיף שיבוטל לפני שבוע הספר.

דוד ביטן: ובי"ת, סדר-היום היום הוא לא סדר-יום ארוך, ולכן אם היה ארוך מאוד יכולנו להתחשב בעניין.

דוד ביטן: הוא לא ארוך, אז גם ככה נסיים מוקדם.

דוד ביטן: אז זה שנוסיף סעיף בסדר-היום זה לא נורא.

איילת נחמיאס ורבין: אני מדברת על העיקרון.

דוד ביטן: מי בעד לתת פטור מחובת הנחה לפני קריאה ראשונה?

דוד ביטן: מי נגד?

<קריאה: מרב.

מרב מיכאלי: נגד.

דוד ביטן: את נגד.

דוד ביטן: שלושה נגד.

דוד ביטן: מי נמנע?

אחמד טיבי: ארבעה נגד.

יואל חסון: ארבעה נגד.

דוד ביטן: ארבעה נגד.

דוד ביטן: בעד פטור מחובת הנחה לפני קריאה ראשונה – רוב

דוד ביטן: פטור מחובת הנחה אושר.

דוד ביטן: עכשיו, דבר נוסף, אני רק אומר לאנשים שאם ייחתם ההסכם בין הליכוד לישראל ביתנו אז נכנס עוד היום עוד ישיבה על מנת להתחיל את המושב מחר יותר מוקדם.

דוד ביטן: אז קחו את זה בחשבון, שאזמן עוד ישיבה עד שעה 16:00.

<ארבל אסטרחן: בגלל 24 שעות.

דוד ביטן: כן כן, ההצבעה 24 שעות, אבל לא הדיון יכול להיות.

אחמד טיבי: אני מציע לנציגי המפסידים לא לצפות במשחקי כדורגל.

צחי הנגבי: ביטן.

דוד ביטן: מה?

דוד ביטן: אתה הולך למשחק היום?

צחי הנגבי: תודיע להם שמחר יש גמר גביע, אנחנו צריכים לנקום בסח'נין על מה שהם עשו לנו.

דוד ביטן: נכון.

אחמד טיבי: היידה באר-שבע.

אחמד טיבי: קבוצת פריפריה רב-תרבותית - - -

דוד ביטן: רק שתדע, מכל המאבק הזה שהיה עם המחנה הציוני הייתי מבסוט ממשפט אחד שאמר אחמד טיבי, שבכל ה עולם האופוזיציה מפילה את הממשלה, ופה הממשלה הפילה את האופוזיציה.

יואל חסון: אחמד, אתה בעדנו או נגדנו?

יואל חסון: אחמד, אתה בעדנו או נגדנו?

יואל חסון: מה יהיה?

דוד ביטן: על הסעיף הראשון יש הסכמה.

דוד ביטן: גם הייעוץ המשפטי אומר ועדת העבודה והרווחה, גם יש לנו בקשה מהיושב-ראש, וגם המציעים מסכימים.

דוד ביטן: אז מי בעד שזה יעבור לוועדת העבודה והרווחה?

דוד ביטן: מי נגד?

דוד ביטן: בעד העברת הדיון בהצעת החוק לוועדת העבודה, הרווחה והבריאות – פה אחד

דוד ביטן: תודה רבה.

דוד ביטן: פה אחד.